Хоршооны гишүүн малчны хөнгөлөлттэй зээлийн батлан даалт

Зээлийн батлан даалтын сангийн Хоршооны гишүүн малчны хөнгөлөлттэй зээлийн батлан даалтын үйлчилгээ нь уламжлалт мал аж ахуйд тулгамдаж байгаа уур амьсгалын өөрчлөлтөөс шалтгаалсан сөрөг нөлөөллийг бууруулах зорилгоор Засгийн газраас баталсан хөтөлбөр, арга хэмжээний хүрээнд мал аж ахуйн үйлдвэрлэл эрхлэх зорилгоор банк, санхүүгийн байгууллагаас зээл авахыг хүссэн боловч барьцаа хөрөнгө нь хүрэлцэхгүй байгаа малчны хоршооны гишүүн малчинд зээлийн 100 хүртэлх хувьд батлан даалт гаргах үйлчилгээ юм.

Зээлийн зориулалт: Мал худалдан авах, малын хашаа, хороо, саравч худалдан авах, шинээр барьж байгуулах, мал аж ахуйн үйлдвэрлэлд зориулагдсан барилга байгууламж барих, өргөтгөх, засварлах, тоног төхөөрөмж, тусгай зориулалтын тээврийн хэрэгсэл (автомашин) худалдан авах, шинэчлэх, дэд бүтцийг сайжруулах зэрэг хөрөнгө оруулалтын зээлийг дараах чиглэлүүдээр олгоно. 
+Зээлийн төрөл Хөрөнгө оруулалтын зээл Зээлийн хэмжээ 50 сая төгрөг хүртэл Зээлийн хүү6% (жилийн)Зээлийн хугацаа 60 сар хүртэл ҮТчөлөөлөх 12 сар хүртэл (Уян хатан) Эргэн төлөлтМалчны орлоготой уялдуулсан 
(6 сар тутам зээл, зээлийн хүүний төлөлт хийж болно)
+Батлан даалтын хувь:< 20 сая.₮ 100% хүртэл20 сая.₮ - 40 сая.₮90% хүртэл < 20 сая.₮ 80% хүртэл 
Батлан даалтын шимтгэл: 3 хувь хүртэл

 Зээл олгохоос өмнө төлөх тохиолдолд 2 % төлөх 
 Хувааж төлөх тохиолдолд БД гаргахаас өмнө 0.5% үлдсэн 2.5%-ийг хувиарын дагуу төлөх

 Тавигдах шаардлага 

 Зээл хүсэгч нь хоршооны гишүүн малчин байх; 
 Үндсэн зээлдэгчийн нэр дээр мал тооллогод хамрагдсан байх; 
 Хугацаа хэтэрсэн, чанаргүй зээлийн үлдэгдэлгүй байх; 
 Хоршооны үйл ажиллагаа эрхлэх хот, аймагт оршин суудаг байх; 
 Хоршоогоороо хамтран хэрэгжүүлэх бизнес төлөвлөгөөтэй байх 
 Суурин барилга, байгууламж барих, өргөтгөх зориулалтаар хүсэлт гаргасан зээл хүсэгч нь өөрийн эсхүл хоршоо, хоршооны бусад гишүүдийн нэр дээр өмчлөх, эзэмших, ашиглах эрхтэй газартай байх; 
 Барьцаа хөрөнгийн дутагдалтай байх; 
 Банкнаас зээлийн үйл ажиллагаатай холбоотой журам, зааврын хүрээнд тавигдах бусад холбогдох шаардлага

 Бүрдүүлэх материал 

 Хоршооны дүрэм, гэрчилгээ 
 Татварт тайлагнасан санхүүгийн тайлан /Шинэ хоршоо бол шаардлагагүй/ 
 Хоршооны зарцуулалтын төлөвлөгөө /Бизнес төлөвлөгөө/
 Бүх гишүүдийн хурлын зарцуулалтын төлөвлөгөө /Бизнесийн төлөвлөгөө/-ний хэрэгжилтийн тогтоол, шийдвэр 
 Банкны батлан даалт гаргуулах албан хүсэлт, шийдвэр 
 Хоршооны гишүүн малчны зээлийн батлан даалтын хүсэлт илгээх хуудас 
 Батлан даалтын өргөдөл, анкет, цээж зураг 
 Үлдэгдэлтэй зээлийн гэрээний хуулбар 
 Зарцуулалтыг нотлох холбогдох баримт /гэрээ, нэхэмжлэх/ 
 Мал тооллогын "А" дансны мэдээлэл болон Багийн Засаг даргын тодорхойлолт 
 Барьцаа хөрөнгийн мэдээлэл 
 Сангаас шаардсан холбогдох бусад баримт бичиг